Isakas Vistaneckis

Isakas Vistaneckis (g. 1910 m. rugsėjo 29 d. Marijampolėje, Lietuvoje – 2000 m. gruodžio 30 d. Tel Avive, Izraelyje) – Lietuvos ir Izraelio šachmatininkas. Keturis kartus Lietuvos čempionas ir dar 13 kartų buvo prizininkas. Du kartus buvo Pabaltijo šachmatų čempionu (1931 ir 1946 m.). Penkiose šachmatų olimpiadose žaidė už Lietuvą (1930, 1931, 1933, 1935 ir 1937 m.). Treneris, žurnalistas. Nuo 1980 m. gyveno Izraelyje.

 Biografija 

 Vaikystė ir jaunystė 
Su šachmatais susipažino būdamas dešimties metų. Savo atsiminimuose rašė, kad pirmas šachmatų partijas rado švedų laikraščiuose, į kuriuos buvo suvyniotos silkės. Kai buvo 13-kos, mirė mama, tėvas kiek galėjo rūpinosi sūnumi. 1927 m. įstojo į Kauno Vytauto Didžiojo universiteto Teisės fakultetą, kurį baigęs 1932 metais tapo juristu. Studentavimo metais, stokodamas lėšų, laisvalaikiu užsukdavo į kavinę, kurioje uždarbiaudavo su kavinės lankytojais žaisdamas šachmatais. Turėjo dar ir kitą būdą, kaip papildyti studento biudžetą: būdamas geras akrobatas kurį laiką savo sugebėjimus demonstruodavo cirke.

 Ankstyvoji karjera 
Pirmą kartą stipriausiųjų Kauno šachmatininkų turnyre (faktiškai tai buvo Lietuvos čempionatas) I. Vistaneckis žaidė 1929 m. ir pasidalijo 5-6 vietomis. 1930 m. Lietuvos pirmenybėse jis pasidalijo 1-2 vietomisVladas Mikėnas, I. Vistaneckis ir kt. Europos taurė. Vilnius: Mintis, 1975, p.317. su stipriausiu to meto Lietuvos šachmatininku A. Machtu. 1931 m. dar įspūdingesnis laimėjimas – pirmoji vieta Klaipėdoje vykusiame 1-ajame Pabaltijo šachmatų čempionate.

 Lietuvos čempionatai 

I. Vistaneckis Lietuvos čempionato finaliniuose turnyruose žaidė 30 kartų (nuo 1930 m. iki 1969 m.). Lietuvos čempionato prizininku buvo 17 kartų: 1-a vieta (1941, 1954, |1956, 1959 m.), 1–2 vietos (1930, |1935, 1949 m.), 2-a (|1931, |1935, 1958 ir |1960 m.), 2–3 vietos (|1937, 1964 m.), 3-ią (|1932, |1934, 1953, 1957 ir |1961 m.).

I. Vistaneckio rezultatai Lietuvos šachmatų čempionatuose.A. Bertašius. Lietuvos sporto žinynas. T. 1 (1919–1940 m.). Vilnius: Lietuvos sporto informacijos centras, 1999, p. 171–172.

Metai 1930  1931  1932  1934 1935 1937 1941 1947 1948 194919501951  1952  195319541955195619571958Vietos 1-2 23 32* 2-3 1 6 3-4 1-2 4 8 6-7 3 1 8 1 32-4Metai1959 1960 1961  1962 1963 1964  19651966196719681969Vietos1 22-3  96-72-3104-51064-6Pastaba *1935 m. I Vistaneckis užėmė 1-ąją vietą Lietuvos čempionate, tačiau pagal nuostatus dėl čempiono vardo jam dar priklausė žaisti mačą su buvusiu čempionu V. Mikėnu. Mačas, kuris buvo žaidžiamas pagal laimėtas partijas, baigėsi lygiosiomis 5 : 5 (+5 −5 =6), todėl V. Mikėnas išsaugojo titulą.

 Turnyrai 
1945 m. I. Vistaneckis žaidė Rygoje vykusiame Pabaltijo čempionate, kur iškovojo bronzą (po V. Mikėno, A. Koblenco ir be konkurencijos žaidusio A. Tolušo). 1946 m. Vilniuje vykusiame Pabaltijo čempionate, kur be Latvijos, Estijos ir Lietuvos žaidėjų visas būrys kviestinių meistrų iš Maskvos, žaidusių be konkurencijos, pakartojo savo jaunystės pasiekimą – antrą kartą iškovojo Pabaltijo auksą.

Tačiau to nepakako, kad jam būtų suteiktas TSRS sporto meistro vardas. Pagal kvalifikacinius nuostatus jis dar turėjo mače nugalėti meistrą. Todėl 1947 m. žaidė mačą ir tikslą pasiekė – rezultatu 8 : 6 (+4 −2 =8). laimėdamas prieš meistrą E. Zagorianskį.

I. Vistaneckio rezultatai SSRS šachmatų čempionatų pusfinaliuose: 1947 m. Sverdlovske užėmė 12-ą vietą, 1949 m. Vilniuje pasidalijo 9-10 vietas, 1950 m. Tuloje pasidalijo 14–15 vietas, 1951 m. Lvove pasidalijo 9–10 vietas, 1953 m. Vilniuje užėmė 13-ą, 1954 m. Jerevane pasidalijo 14–15 vietas. 1957 m. pasidalijo 8–9 vietas Minske vykusiame SSRS čempionato ketvirtfinalyje. 1960 m. pasidalijo 16–17 vietas Vilniuje.

 Šachmatų olimpiados 

I. Vistaneckio rezultatai žaidžiant Lietuvos rinktinėje šachmatų olimpiadose.

 Hamburgas, 1930 m., 5/16 (+3 =4 -9), komanda – 14-a;

 Praha, 1931 m., 3-ia lenta 4/14 (+2 =4 -8), komanda – 13-a, prie lentos – 17-as;

 Folkestonas, (Kentas) 1933 m., 3-ia lenta, 7/13 (+4 =6 -3), komanda – 7-a, prie lentos – 9-as;

 Varšuva, 1935 m., 3-ia lenta lenta, 5/15 (+3 =4 -8), komanda – 14-a, prie lentos – 16-as;

 Stokholmas, 1937 m., 3-ia lenta lenta, 6.5/16 (+5 =3 -8), komanda – 8-a, prie lentos – 10-as;

Iš viso šachmatų olimpiadose sužaidė 74 partijas (+17 =21 – 36).

Be to, I. Vistaneckis žaidė ir 1936 m. Miunchene vykusioje neoficialiojoje šachmatų olimpiadoje.

 Vėlesnis laikotarpis 

 Treneris 
Prasidėjo nuo to, kai 1946 m. I Vistaneckis Vilniaus žydų namuose organizavo šachmatų būrelį. Vėliau jis ilgus metus dirbo treneriu vaikų šachmatų mokykloje. Tarp jo auklėtinių: didmeistris Eduardas Rozentalis ir Marija Lichtenfeld, du kartus Lietuvos moterų čempionė (1954 ir 1955 m.). Trenerio darbas neliko neįvertintas – 1960 metais jam suteiktas nusipelniusio trenerio vardas.

 Žaidimas susirašinėjant 
Nuo 1964 m. I Vistaneckis nutaria išmėginti jėgas neakivaizdinėse varžybose, nes „analizė buvo mano stiprioji pusė, o susirašinėjant galima išvengti klaidų ir ceitnotų“,- sakydavo jis. Debiutavo susirašinėjant, žaisdamas už Lietuvos rinktinę prie 2-os lentos, Europos Taurės varžybose. Debiutas pavyko – I. Vistaneckis finale, surinkęs 7,5 taško iš 8 (o su atrankiniais mačais – 11 iš 12) galimų, pasiekęs šių varžybų absoliučiai geriausią rezultatą, svariai prisidėjo prie komandos iškovotos Europos Taurės.Vladas Mikėnas, I. Vistaneckis ir kt. Europos taurė. Vilnius: Mintis, 1975, p.317. Po šių varžybų jam buvo suteiktas  korespondencinių šachmatų tarptautinio meistro titulas.

 Emigracija 

1980 m. I. Vistaneckis kartu su žmona emigravo į Izraelį pas savo vaikus, kurie dar nuo 1972 metų buvo įsikūrę Izraelyje. Vistaneckis šachmatų neapleido ir gyvendamas čia. Jis tapo banko „Leumit“ žaidžiančiuoju treneriu. Būdamas 76 metų amžiaus tapo „Hapoel“ draugijos profsąjungų pirmenybių čempionu.Eugenijus Paleckis, Boris Rositsan. Žydai Lietuvos šachmatų istorijoje. (knyga ruošiama spaudai, PDF), P. 234.
Eidamas 91-uosius metus, 2000 metų gruodžio 30 dieną, vienoje iš Tel Avivo ligoninių, mirė.Теплицкий Вадим. Как шахматы продлили жизнь // 64- шахматное обозрение.- 2001, Nr. 2, P.58-59. Palaidotas netoli Tel Avivo Jarkonimo kapinėse.

 Šaltiniai 

 Nuorodos 
 Isako Vistaneckio partijos

Kategorija:Lietuvos šachmatų čempionai
Kategorija:Izraelio šachmatininkai